**עוצרים את הזיהום הבא**

**תכנית פעולה לעצירת זיהום הנפט באילת**

**רקע**

הכתובת לזיהום הנפט הנורא שהתרחש בחופי ישראל היתה כל העת על הקיר. כבר ב-2008 ממשלת ישראל החליטה על הצורך בתכנית היערכות לזיהום הים, אך החלטה זו מעולם לא יושמה ולא הוקצו התקציבים והאמצעים הדרושים לכך. לצערנו רק האסון האקולוגי הביא להתעוררות של הממשלה שהחליטה על הקצאה של 45 מיליון ₪ לניקוי החופים, והנחתה את השרה להגנת הסביבה להפיץ למשרדי הממשלה, בתוך 30 יום , הצעת חקיקה להיערכות המדינה לזיהום הים.

האתגר המרכזי הינו לעצור את הזיהום הבא, שלצערנו גם הוא, נראה, שכבר ידוע מראש. כחלק מהסכמי השלום עם מדינות המפרץ, נחתם הסכם בין קצא"א לאותן המדינות להבאת מיכליות נפט ממדינות אלה למפרץ אילת במיכליות גדולות, והזרמתו מאילת לאשקלון בצינור מיושן הקיים משנות ה-60.

העברת נפט בכמויות כה גדולות דרך אזור רגיש כמפרץ אילת הינה מתכון לאסון וודאי. דליפה ולו הקטנה ביותר מאחת ממיכליות הענק שיגיעו, או החיבור שבין המיכליות לצינור, עלולה להחריב את שונית האלמוגים הצפונית של מפרץ אילת, שהיא בעלת חשיבות יוצאת דופן ברמה העולמית הגבוהה ביותר. כמובן שפגיעה בשונית האלמוגים וזיהום הים יפגעו אנושות בתיירות עליה מתקיימת העיר אילת.

עצירת הפרוייקט מהווה אתגר עצום מכיוון שההכנסה העתידים הצפויה מהפרוייקט היא עצומה, ועל כן הלחצים יהיו דירים לקיימו. יש כאן כמובן גם משמעות גיאופוליטית ליחסים שהין ישראל לאיחוד האמירויות. בנוסף, אין דרך רגולטורית לעצור את הגדלת כמויות הנפט העוברת במפרץ מ-5 אוניות לשנה, המצב הנוכחי, ל-150 אוניות בשנה על בסיס התשתיות הקיימות, מאחר ולקצא"א ישנו מעמד ייחודי בחוק הישראלי שמאפשר לה לפעול בצורה חשאית וכמעט ללא מעצורים.   
הדרך המרכזית לעצור זאת כעת הינה באמצעות החלטה של ממשלת ישראל שהמונעת מחברת קצא"א לקדם את הפעילות המתוכננת.

**המטרה**

עצירת ההסכם בין קצא"א למדינות המפרץ ואי קידום פרוייקט הזרמת הנפט דרך מפרץ אילת לאשקלון

**היעד**

החלטת ממשלה שתגביל את פעילות קצא"א במפרץ אילת

**דרך הפעולה**

היעד הנו כאמור החלטת ממשלה לאחר הקמת הממשלה הבאה ומכאן תגזר תכנית הפעולה לאחור:

* אישור החלטת ממשלה המגבילה את פעילות קצא"א – עד סוף שנת 2021
* הכנסת הנושא לתכנית 100 הימים של הממשלה החדשה – עד 07.21
* הכנסת הנושא להסכמים הקואליציונים – עד 05.21
* חשיבת המועמדים והמפלגות לנושא ומתן התחייבויות בנושא – עד23.3.21

לשם כך יבוצעו הפעילויות הציבוריות הבאות:

* הקמת קואליציית ראשי ראשויות מאילת, הנגב ואשקלון והפעלתן נגד התוכנית
* ערבי הסברה ברשויות השונות בשיתוף הרשויות – אם אפשרי לקידום הנושא מול ראשי הרשויות שלהן ומול הממשלה
* פעילות נרחבת ברשתות החברתיות בנושא , תוך טירגוט של שרי הממשלה הרלוונטיים- ראש הממשלה, שר האוצר, שר האנרגיה, השרה להגנת הסביבה.
* מפגשים עם השרים הרלוונטיים להצגת הנושא
* הוצאת עמדה רשמית של המשרד להגנת הסביבה בהתנגדות לפרוייקט
* פעילות משפטית- עתירות
* קידום עבודות מקצועיות בשורה של נושאים (הסכנות לדליפות, השפעות אקולוגיות, השפעות בריאותיות מזיהום אויר, השפעות מדיניות על יחסי ישראל מצרים, השלכות בטחוניות ועוד)
* משמרות מחאה מול בית שר האוצר/משרד האוצר
* פעילות מול המועצה לביטחון לאומי

**תכנית עבודה**

הפעילות תתקיים ע"י קואליציית ארגוני סביבה וחברה רחבה שהוקמה לפני כחודש. הפעילות של הקואליצייה תרוכז ע"י פרוייקטור לנושא ותחתור להשגת היעד שצוין במגוון כלים: משפטיים, לוביסטיים, יח"צ ופעילות ציבורית וכל זה תוך התבססות על שורה של עבודות מקצועיות שיתמכו את הטיעונים שלנו.

חלק מהפעילות יתבסס על המשאבים של הארגונים החברים בקואליציה, בדגש על היכולות המשפטיות, הלוביסטיות והיח"צ אולם גם בתחומים אלו נדרש לתמיכה של גורמים חיצוניים. כיוון שכך מרבית המשאבים מכוונים לביסוס העמדה המקצועית שלנו באמצעות חוות דעת של בעלי מקצוע, פעילות ציבורית משמעותית ופרויקטור שיתכלל את כל אותן הפעילויות.

**תקציב**

|  |  |
| --- | --- |
| **תחום פעילות** | **תקציב בש"ח** |
| פרויקטור ל-9 חודשים | 120,000 |
| עבודות מקצועיות | 200,000 |
| משפטי | 50,000 |
| לובי | 60,000 |
| יח"צ | 40,000 |
| פעילות ציבורית | 100,000 |
| **סה"כ** | **570,000** |